ฝึกปรือมารยาท เริ่มตั้งแต่พื้นฐาน
การแนะนำที่เป็นทางการส่วนใหญ่จะเกี่ยวกับที่ทำงาน แต่ก็อาจเกิดขึ้นในงานสังคมที่เป็นทางการหรือหากคุณอยู่กับผู้ทรงเกียรติได้เช่นกัน ถ้าคุณแนะนำคนสองคนในบริบทที่เป็นทางการ คุณควรเรียกชื่อจริงและนามสกุลของทั้งสองฝ่าย และใช้วลี "ดิฉันขอแนะนำ" "ดิฉันอยากจะแนะนำ" หรือ "คุณเคยเจอ..." บางคนอาจมองว่าคุณไม่ควรใช้คำว่า "แนะนำ" เพราะอาจก่อให้เกิดความสับสนหรืออาจดูตรงไปตรงมาเกินไป แต่ก็แล้วแต่คุณจะเลือก สิ่งที่คุณควรทำได้แก่   เอ่ยชื่อคนที่มีสถานะหรืออำนาจหน้าที่สูงกว่าก่อน เรียกทั้งชื่อจริงและนามสกุล รวมทั้งยศ เช่น "ดร./ท่าน" เช่น "ดร. จักรพงศ์ ดิฉันขอแนะนำศริญญา สามัคคีค่ะ ดร. จักรพงศ์เป็นศาสตราจารย์ด้านประวัติศาสตร์ศิลปะของดิฉันเอง ส่วนศริญญาก็กำลังเรียนวิชาเอกประวัติศาสตร์ศิลปะค่ะ" กล่าวถึงข้อมูลที่เกี่ยวข้องขณะแนะนำตัวทั้งสองฝ่าย อาจจะเป็นความสัมพันธ์ระหว่างคุณกับคนที่คุณแนะนำตัวให้ก็ได้ เช่น คุณอาจจะพูดว่า "คุณบารมีค่ะ ดิฉันขอแนะนำมนต์ณัฐ เจริญกิจค่ะ คุณบารมีเป็นเจ้านายของดิฉัน ส่วนมนต์ณัฐเป็นเพื่อนร่วมงานของดิฉันค่ะ" ในสถานการณ์ที่ไม่เป็นทางการนัก เช่น งานบาร์บีคิวในสวนหลังบ้าน คุณสามารถแนะนำให้คนสองคนรู้จักกันผ่านการเรียกชื่อได้อย่างง่ายดายโดยการพูดว่า "ภัทร นี่ไอซ์" และคุณยังสามารถเชื่อมโยงคนสองคนแบบสบายๆ กว่านี้ด้วยการพูดว่า "ฉันอยากให้คุณเจอ...จะตายอยู่แล้ว" ในสถานการณ์ที่ไม่เป็นทางการ คุณไม่ต้องกังวลมากนักว่าจะพูดอะไรบ้าง แต่เป็นเรื่องของการทำให้คนสองคนคุยกันมากกว่า การเรียกชื่อเล่นเหมาะกับสถานการณ์ที่ไม่เป็นทางการเท่านั้น ในกรณีนี้คุณจะต้องใช้เวลาแนะนำตัวผู้ที่มาใหม่ให้แต่ละคนในกลุ่มได้รู้จักสักหน่อย เว้นแต่ว่าจะเป็นกลุ่มกันเองเล็กๆ ที่แค่แนะนำทั่วไปก็พอแล้วและมันก็ไม่ได้เสียเวลาหรือขัดจังหวะที่จะแนะนำชื่อแต่ละคนในกลุ่มขณะที่ทั้งกลุ่มกำลังสนใจคุณ  สำหรับกลุ่มใหญ่ที่เป็นทางการ ให้แนะนำผู้ที่มาใหม่กับทั้งกลุ่มก่อน จากนั้นพาผู้ที่มาใหม่ไปหาคนในกลุ่มแต่ละคนและแนะนำด้วยชื่อ "ขนิษฐา นี่คุณกฤตภาส เจ้านายของดิฉันค่ะ ลัลนา นี่คุณกฤตภาส เจ้านายของดิฉันค่ะ" และอื่นๆ แนะนำตัวผู้ที่มาใหม่ให้คนในกลุ่มได้รู้จักในลักษณะนี้ต่อไป แม้ว่าคุณอาจจะคิดว่ามันตลกๆ หรือง่ายกว่าหากจะพูดว่า "ขนบพร นี่คือทุกคน ทุกคน นี่คือขนบพร" แต่มันไม่ได้ช่วยให้พวกเขาเริ่มต้นบทสนทนากันได้เลย นอกจากนี้การพูดว่า "ทุกคน" ก็หยาบคายด้วยเพราะมันเหมือนว่าคุณคิดว่ามันไม่สำคัญที่ขนบพรจะต้องรู้จักแต่ละคน แน่นอนว่าคุณต้องใช้วิจารณญาณด้วย ถ้าคุณอยู่ที่งานปาร์ตี้ที่เสียงดังมากและขนบพรเพิ่งจะมา การแนะนำเธอกับคนใหม่ๆ 12 โดยทันทีก็อาจจะมากไป เพราะฉะนั้นให้ดึงขนบพรเข้าไปในวงสนทนาและแนะนำเธอแก่คนอื่นๆ ครั้งละ 2-3 คนจะดีกว่า ทั้งในกรณีที่เป็นทางการและไม่เป็นทางการ คุณไม่จำเป็นต้องแนะนำตัวกลับกันซ้ำอีกครั้ง เพราะทั้งคู่รู้แน่ชัดอยู่แล้วว่าใครเป็นใคร การพูดชื่อซ้ำหรือการแนะนำตัวกลับกันอีกครั้งอาจดูซ้ำซากนิดๆ และจะกลายเป็นว่าคุณทำผิดมารยาททางสังคมในเรื่องที่ไม่น่าผิดด้วย เราทุกคนต่างเคยเจอเหตุการณ์นี้ ตอนที่เราพยายามแนะนำคนสองคนให้รู้จักกันแต่เราดันลืมชื่อฝ่ายที่ยืนอยู่ตรงหน้าเราไป มี 2 วิธีที่คุณสามารถใช้แก้สถานการณ์ได้  ขอโทษอย่างสุภาพแล้วพูดว่า "ดิฉันต้องขอโทษนะคะ ไม่ทราบว่าคุณช่วยบอกชื่อคุณอีกครั้งได้ไหมคะ" พยายามเจ้าเล่ห์สักหน่อย ลองพูดว่า "คุณสองคนเคยเจอกันหรือยังคะ" จากนั้นรอให้ทั้งสองฝ่ายแนะนำตัวกันเอง นี่อาจไม่ใช่แผนการที่สมบูรณ์แบบ แต่ก็สามารถช่วยคุณในสถานการณ์แบบนั้นได้ โดยเฉพาะหากคุณลืมชื่อคนที่คุณเคยเจอมาหลายครั้งแล้ว! กฎกำปั้นทุบดินคือ คุณควรแนะนำตัวคนสองคนด้วยคำที่คุณใช้เรียกพวกเขาตามปกติ เช่น ถ้าคุณสนิทกับอาจารย์ญาดา อภิบาลบำรุง อดีตอาจารย์ของคุณมาก คุณก็อาจจะแนะนำอาจารย์ให้แฟนคุณรู้จักโดยเรียกเธอว่า "ครูดา" ถ้าปกติแล้วคุณเรียกแบบนั้น แต่ถ้าคุณอยู่ในสถานการณ์ที่เป็นทางการมากกว่า โดยที่คนๆ นี้ไม่ได้อนุญาตให้คุณเรียกชื่อเขาหรือเธอด้วยชื่อเฉยๆ และปกติคุณก็เรียกเขาว่า "ดร." หรือ "คุณ" อยู่แล้ว ก็ให้แนะนำตัวโดยการเรียกตามนั้น หากไม่แน่ใจ ให้เลือกแนะนำตัวแบบเป็นทางการไว้ก่อน เพราะการให้เจ้านายพูดว่า "เรียกผมว่าบดินทร์เฉยๆ ก็ได้ ไม่ต้องเรียกคุณหรอก" นั้นดีกว่าการที่เจ้านายจะไม่พอใจเมื่อคุณเรียกเขาว่า "บดินทร์" เฉยๆ แทนที่จะเรียกว่า "คุณบดินทร์" ถ้าคุณอยากแนะนำคนสองคนให้รู้จักกัน คุณต้องหาจังหวะเวลาให้ดี เพราะคุณคงไม่อยากเผลอทำทุกอย่างพังตั้งแต่ยังไม่ทันได้แนะนำตัวเพราะคุณดันแนะนำตัวคนสองคนผิดหรือขัดจังหวะบทสนทนาที่กำลังไปได้สวยแค่เพื่อบอกเล่ารายละเอียดให้จบๆ ไป สิ่งที่คุณต้องรู้คือ   ถ้าคุณกำลังอยู่ท่ามกลางบทสนทนาที่มีคนสองคนที่ไม่รู้จักกันอยู่ด้วย พยายามแนะนำสองคนนี้ให้รู้จักกันโดยเร็วที่สุด ซึ่งก็อาจจะยากนิดนึง สมมุติว่าคุณอยู่กับรูมเมตมหาวิทยาลัยที่ชื่อแอน แล้วคุณบังเอิญเจอแจ๊บเพื่อนสมัยมัธยมที่เริ่มร่ายยาวเรื่องเพื่อนคนหนึ่งของคุณกับแจ๊บ แอนที่น่าสงสารจะยืนเก้ๆ กังๆ เบื่อๆ อยู่ตรงนั้นขณะที่แจ๊บกำลังพล่ามไม่หยุด เพราะฉะนั้นคุณจึงต้องหาโอกาสเปิดการแนะนำตัวเพื่อที่คุณจะได้ให้แอนเข้าไปอยู่ในบทสนทนาด้วย คุณไม่ควรแนะนำตัวคนอื่นให้กับคนที่กำลังคุยเรื่องจริงจังอยู่ เช่น คุณอาจจะอยู่กับลูกค้าในงานเลี้ยงที่เกี่ยวกับงาน และคุณก็อยากแนะนำเขาให้หัวหน้ารู้จักมากๆ แม้ว่าการแนะนำลูกค้าให้หัวหน้ารู้จักจะเป็นเรื่องสำคัญ แต่คุณก็ควรเลี่ยงไปก่อนหากหัวหน้าดูท่าจะกำลังใช้สมาธิคุยกับคนอื่นอยู่ คุณควรรอจังหวะเปิดการแนะนำตัวตอนที่หัวหน้าดูจะไม่อินกับการสนทนาเท่าไหร่แล้ว เพราะการแนะนำตัวในจังหวะที่ผิดอาจทำให้คนสองคนไม่ประทับใจในตัวกันและกันเท่าที่ควร เรื่องนี้เป็นเรื่องสำคัญมากที่คุณจะต้องรู้เพราะคนที่มีสถานะหรือตำแหน่งต่ำกว่าจะต้องถูกแนะนำตัวให้แก่ผู้ที่มีสถานะหรือตำแหน่งสูงกว่าเสมอ โดยทั่วไปในเชิงสถานะทางสังคม เพศถือเป็น "แต้มต่อ" และเป็นตัวกำหนดลำดับขั้นที่สูงกว่า ผู้หญิงจะสูงกว่าผู้ชายเสมอยกเว้นว่าผู้ชายคนนั้นจะแก่กว่าผู้หญิงคนนี้มากๆ หลังจากนั้นอายุจะเป็นตัวกำหนดลำดับถัดมา คนที่อายุมากกว่าจะอยู่ในสถานะสูงกว่าคนอายุน้อย ซึ่งอาจเป็นข้อแยกแยะที่มีประโยชน์มากหากทั้งคู่เป็นเพศเดียวกัน สิ่งที่คุณต้องรู้คือ   แม่สามีที่อายุ 70 ปีของคุณถือว่าอาวุโสกว่าแฟนหนุ่มคนใหม่ของคุณมาก อายุที่มากกว่ามากต้องมาก่อนสถานะหรือตำแหน่งส่วนใหญ่ทั้งในแง่ของมารยาทและการให้เกียรติ เพื่อนบ้านชายวัย 80 ปีของคุณมีสถานะสูงกว่าหลานสาววัย 14 ของคุณ (ตามสายตาของคนส่วนใหญ่) ถ้าอย่างอื่นเท่ากันหมด คุณต้องเรียกชื่อคนที่คุณรู้จักมานานกว่าก่อน เพราะฉะนั้นแนะนำเพื่อนมัธยมต้นให้เพื่อนมัธยมปลายรู้จัก สำหรับการแนะนำทางสังคม ผู้ชายมักจะถูกแนะนำให้ผู้หญิงรู้จักเพื่อแสดงการให้เกียรติ แต่เพศไม่ได้เป็นปัจจัยในบริบททางธุรกิจที่สถานะจะสำคัญกว่า ญาติอยู่ในสถานะที่สูงกว่าเพื่อน ในบริบททางธุรกิจ ผู้หญิงยังคงอยู่ในสถานะที่สูงกว่า และผู้อาวุโสก็ยังอยู่ในสถานะที่สูงกว่าคนที่อายุน้อยเหมือนเดิม แต่ตำแหน่งต้องมาก่อนทั้งอายุและเพศ หมายความว่าถ้าชายหนุ่มมีตำแหน่งสูงกว่าผู้หญิง ก็ต้องแนะนำผู้หญิงให้ผู้ชายรู้จักเพราะผู้ชายอยู่ในสถานะที่สูงกว่า โดยพื้นฐานแล้วเมื่อเป็นบริบททางธุรกิจ "ตำแหน่ง" จะเป็นตัวกำหนดสถานะก่อน ตามด้วยเพศและอายุ สิ่งที่คุณต้องรู้ได้แก่   เจ้านายของคุณอยู่ในสถานะหรือมีอำนาจหน้าที่เหนือกว่าเพื่อนร่วมงาน หุ้นส่วน หรือเพื่อนสนิทของคุณ เพื่อนร่วมงานที่อายุมากกว่าต้องมาก่อนเพื่อนร่วมงานที่อายุน้อยกว่า คุณควรแนะนำลูกค้าหรือผู้รับบริการให้แก่พนักงาน ถ้าคุณแนะนำคนที่มีสถานะเท่ากันในโลกธุรกิจ ก็ให้แนะนำคนที่คุณไม่ค่อยรู้จักมากนักให้คนที่คุณรู้จักดีกว่า โดยที่คุณควรเอ่ยชื่อคนที่คุณรู้จักดีกว่าก่อน อาจจะฟังดูสับสนเล็กน้อย แต่หลักๆ ก็คือคุณควรเอ่ยชื่อคนที่มีสถานะสูงกว่าก่อน แล้วค่อย "แนะนำ" อีกฝ่ายให้เขารู้จัก วิธีนี้จะทำให้คนที่มีสถานะสูงกว่าโดดเด่นในฐานะที่เป็นคนที่สำคัญมากกว่าในสถานการณ์นั้นๆ ตัวอย่างคือ   แนะนำเพื่อนหรือสามี/ภรรยาให้ญาติรู้จัก ญาติมีสถานะสูงกว่า: "พ่อคะ นี่แดน แฟนหนูค่ะ"   แนะนำเพื่อนร่วมงานที่ตำแหน่งต่ำกว่าให้เพื่อนร่วมงานที่ตำแหน่งสูงกว่า: "ท่านผู้บริหารครับ นี่คุณลูกจ้างครับ"  แนะนำลูกค้าให้หุ้นส่วนทางธุรกิจ: "คุณลูกค้าครับ นี่ทรัพย์ หุ้นส่วนของผมครับ"  แนะนำคนที่อายุน้อยกว่าให้คนที่อายุมากกว่า: "คุณอาวุโสค่ะ นี่ศรัญญา สาวน้อยค่ะ"  แนะนำผู้ชายให้ผู้หญิงรู้จัก: "มณีรัตน์ นี่จักรค่ะ"  ในบริบททางธุรกิจ ตำแหน่งต้องมาก่อนเพศ ถ้าคุณธวัชชัยเป็นผู้ชายที่มีตำแหน่งสูงกว่าคุณดรุณี คุณธวัชชัยก็จะต้องอยู่ในสถานะที่สูงกว่าเพราะว่าตำแหน่งทางธุรกิจของเขาสูงกว่า แม้ว่าคุณดรุณีจะเป็นผู้หญิงก็ตาม : "คุณธวัชชัยคะ ดิฉันขอแนะนำคุณดรุณีค่ะ" คุณควรทำขั้นตอนนี้หลังจากที่คุณแนะนำตัวให้ทั้งสองรู้จักกันแล้วเท่านั้น ถ้าพวกเขามีเรื่องให้คุยกันเองได้มากพอก็ไม่เป็นไร แต่ถ้าคุณพยายามที่จะช่วยเกริ่นนำบทสนทนาทางธุรกิจหรือแค่อยากให้พวกเขาได้พูดคุยกันที่งานปาร์ตี้ก่อนที่คุณจะไปต่อ คุณก็สามารถเชื่อมสายใยที่จะทำให้เขาสองคนคุยกันเองได้ หรืออาจจะให้ข้อมูลเกี่ยวกับแต่ละคนเพิ่มเติมอีกนิดหน่อยแล้วให้พวกเขาเชื่อมโยงกันเอง คุณสามารถเชื่อมโยงคนสองคนได้ด้วยการพูดถึงความสนใจร่วมกัน สถานที่ที่ทั้งสองฝ่ายรู้จักเป็นอย่างดี หรือแม้กระทั่งคนที่ทั้งสองฝ่ายรู้จัก ตัวอย่างการเชื่อมโยงคนสองคนเข้าด้วยกันก็เช่น   "อภิญญา คุณเคยเจอโฬมหรือยัง คุณทั้งคู่ชอบอ่านหนังสือของเจน ออสเจนระหว่างเดินเล่นในทุ่งโล่งเหมือนกันเลย" "แม่คะ นี่สายไหมเพื่อนหนูค่ะ เขาสอนโยคะอยู่ที่โรงเรียนที่แม่ไปเรียนน่ะค่ะ" "คุณจรัญครับ นี่คุณสามารถครับ คุณสามารถเคยช่วยผมปิดงบการเงินมาก่อน ถ้าไม่มีคุณจรัญคอยช่วยนี่เราคงไม่มีทางปิดงบได้เลยนะครับ" "มนัญญา จะแนะนำมนูญ ชานน เพื่อนบ้านของฉันให้รู้จัก มนูญเนี่ยเขาเป็นนักเขียนที่ได้ตีพิมพ์ผลงานเลยนะ ส่วนมนัญญาเองก็เพิ่งจะลงเรียนการเขียนเชิงสร้างสรรค์ค่ะ" "อุ๋มอิ๋ม เธอเคยเจอรักษ์หรือยังนะ จริงๆ แล้วรักษ์เขาก็ทำงานกับจ๊อบรูมเมตเธอนั่นแหละ จ๊อบเป็นคนที่เจ๋งสุดๆ ไปเลยเนอะ คืนนี้เขาน่าจะมาด้วย…"
แนะนำอย่างเป็นทางการให้ถูกต้อง. แนะนำตัวอย่างไม่เป็นทางการให้ถูกต้อง. แนะนำตัวแบบกลุ่มให้ถูกต้อง. อย่าพูดชื่อซ้ำหรือแนะนำตัวกลับกันอีกครั้ง. ใช้ไหวพริบหากคุณไม่รู้ชื่อคนใดคนหนึ่ง. ใช้สามัญสำนึกตัดสินใจว่าจะเรียกใครว่าอะไร. หาโอกาสเปิดการแนะนำตัว. ดูว่าคนไหนมีสถานะหรือตำแหน่งรับผิดชอบทางสังคมสูงกว่า. ดูว่าคนไหนอยู่ในสถานะสูงกว่าหรือมีหน้าที่รับผิดชอบมากกว่าในบริบททางธุรกิจ. เอ่ยชื่อคนที่มีสถานะสูงกว่าก่อนและแนะนำคนที่มีสถานะต่ำกว่าแก่คนที่มีสถานะสูงกว่าเสมอ. บอกข้อมูลภูมิหลังเพื่อช่วยให้ต่างฝ่ายต่างเริ่มต้นบทสนทนาได้.
https://www.wikihow.com/Introduce-People https://www.wikihow.com/Introduce-People
Mastering the Etiquette Getting the Basics Down